Document ID: /roh_data/filtered/fineweb-2-filterrobots_roh.jsonl.gz/7495

Moritz Conradi d'Andeer, figl d'emigrants a S.Petersburg, ha pers tras la Revoluziun russa dal 1917 plirs da ses confamigliars e sia gronda facultad. El ha cumbattì sco chapitani cunter l'armada cotschna da Lenin e Trotzki. Suenter la sconfitta da "sia" armada alva è el returnà en Svizra.
Conradi ha engirà da mazzar l'emprim aut represchentant da l'Uniun sovietica che el entaupa. En occasiun d'ina conferenza internaziunala a Losanna il 1923 sa porscha finalmain in'occasiun. Adolf Collenberg sa metta sin ils fastizs d'in emigrant Grischun che ha provocà in scandal politic e tumults diplomatics.